als_Latn dik_Latn sag_Latn
Maqedoni, 21 janar 2015, NOA.al
– Kyetari i Kuvendit të Shqipërisë, Ilir Meta, është takuar sot me kreun e PDSH-së në Maqedoni, Menduh Thaçin, i cili i ka bërë me dije Metës se kjo parti do të vazhdojë me një politikë të fortë opozitare dhe njëkohësisht konstruktive.
“PDSH-ja asnjëherë nuk do të jetë problemi, por do të jetë pjesë e zgjidhjes së problemit. I thashë shqetësimet e mija për Maqedoninë që është në një proces të bllokimit total të integrimit drejt unionit evropian dhe NATO-s dhe çështja e raporteve ndëretnike, apo realizimit të drejtave kolektive të shqiptarëve. Nuk kam ndonjë shpresë se situata do të përmirësohet shpejt, por e sigurova kryetarin e parlamentit se PDSH-ja asnjëherë nuk do të bëhet pjesë e aventurave të pakujdesshme, qofshin politike, qofshin të tjera, për shkak se jemi shumë të vetëdijshëm për barrën dhe peshën që e kemi si parti opozitare, për të garantuar një qetësi dhe një stabilitet”,- tha Menduh Thaçi.
Më tej ai vlerësoi se Shqipëria jep një kontribut të jashtëzakonshëm për stabilitetin e Maqedonisë. /a.s/noa.al
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
als_Latn als_Latn als_Latn als_Latn als_Latn